**ANUNŢ PENTRU SOLICITAREA DE EXPRESII DE INTERES**

**(ANUNT DE SELECȚIE)**

**CONTRACTARE EXPERT EXTERN – EXPERT GARANȚII DE MEDIU**

**ROMÂNIA**

**PROIECTUL „ Îmbunătățirea Rezilienței și Răspunsului la Situații de Urgență”**

**Denumirea serviciilor: Servicii de consultanță pentru implementarea proiectului „Îmbunătățirea Rezilienței și Răspunsului la Situații de Urgență”**

**Acord de împrumut: nr. 8949 – RO**

**Nr. referință: RO-GIRP-221742-CS-INDV**

Guvernul României a primit un împrumut de la Banca Internațională pentru Reconstrucție și Dezvoltare (BIRD) pentru a sprijini implementarea **Proiectului „Îmbunătățirea Rezilienței și Răspunsului la Situații de Urgență” (Proiectul)** și intenționează să utilizeze o parte din aceste fonduri pentru contractarea unui expert extern – Expert garanții de mediu.

Inspectoratul General al Poliției Române (IGPR), prin Unitatea de Implementare a Proiectului (UIP)invită **experții eligibili** (”Experți”) să își manifeste interesul pentru furnizarea serviciilor solicitate în scopul implementării activităților din cadrul Proiectului.

Detalii privind aceste Servicii, precum și durata acestora, pot fi obținute prin consultarea Termenilor de Referință, care sunt postați pe website-ul IGPR [www.politiaromana.ro](http://www.politiaromana.ro), secțiunea Carieră – Selecție personal extern în cadrul proiectului ”Îmbunătățirea Rezilienței și Răspunsului la Situații de Urgență”.

Expertul extern – Expert garanții de mediu, va fi selectat pe baza experienței relevante, a calificărilor și a abilităților de a furniza aceste servicii.

Selecția se va efectua în conformitate cu procedura disponibilă pe website-ul IGPR [www.politiaromana.ro](http://www.politiaromana.ro)*,* respectând prevederile Regulamentului Băncii Mondiale privind finanțarea proiectelor de investiții, ediția iulie 2016, revizuit în noiembrie 2017, iulie 2018 și noiembrie 2020 (*Procurement Regulations for IPF Borrowers , July 2016, revised November 2017, July 2018 and November 2020*).

<http://thedocs.worldbank.org/en/doc/178331533065871195-0290022020/original/ProcurementRegulations.pdf>

Expertul extern - Expert garanții de mediu trebuie să îndeplinească următoarele condiții:

 a) cunoaşte limba română, scris şi vorbit;

 b) îndeplineşte condiţiile de studii şi, după caz, de vechime sau alte condiţii specifice potrivit cerinţelor postului, respectiv:

* diplomă universitară în domenii relevante (management de mediu, inginer construcții civile sau instalații, geologie, mediu etc.);
* cel puțin 3 ani experiență în domeniul evaluării și managementului impactului asupra mediu;
* experiență profesională în gestionarea problemelor de mediu, inclusiv consultări publice;
* excelente abilități de comunicare profesională, bune abilități de management/planificare pentru a sprijini coordonarea eficientă și prioritizarea sarcinilor multiple și pentru a asigura implementarea cu succes a planurilor de atenuare a mediului;
* o bună cunoaștere a limbii engleze - nivel B2;
* experiența in proiecte finanțate la nivel internațional este obligatorie. Experiența în proiecte finanțate de BIRD reprezintă un avantaj;
* cunoștinte avansate de operare programe pe calculator.

Toți candidații selectați vor susține un interviu profesional.

Dosarele întocmite în vederea ocupării postului de Expert garanții de mediu vor fi depuse în termen de 15 de zile calendaristice de la data afişării anunţului pentru ocuparea unui post vacant. Dosarele vor conține în mod obligatoriu documentele menționate în Anexa 1 la prezentul anunț.

Experții interesați pot obţine informaţii suplimentare, prin depunerea de solicitări scrise în acest sens, prin e-mail sau la adresa de mai jos, în intervalul orelor de program cuprins între 8:00 – 16:00 (luni - vineri).

Dosarele vor fi depuse la adresa de mai jos (personal, prin poștă sau prin e-mail), până la data de 26 iulie 2022, ora 14.00.

**Inspectoratul General al Poliției Române**

**Unitatea de Implementare a Proiectului privind Îmbunătățirea Rezilienței și Răspunsului la Situații de Urgență**

În atenția doamnei chestor de poliție Carmen-Camelia ȚUICU, manager de proiect

Str. Mihai Vodă nr.4-6, sector 5, București

Fax: 021-315 09 92

e-mail: irrsu@politiaromana.ro

Anexa 1

Documentele necesare înscrierii la procedura de selecție a expertului în garanții de mediu în cadrul proiectului “**Îmbunătățirea Rezilienței și Răspunsului la Situații de Urgență** ”

1. Curriculum vitae;
2. Copii ale documentelor care atestă îndeplinirea condițiilor de studii;
3. Copii ale documentelor care atestă îndeplinirea condițiilor de vechime;
4. Declarație pe propria răspundere privind prelucrarea datelor cu caracter personal.

**ROMÂNIA**

***Proiectul ”Îmbunătățirea Rezilienței și Răspunsului la Situații de Urgență”***

 **Împrumut BIRD nr. 8949 RO**

 **TERMENI DE REFERINȚĂ**

**Funcție:** *“Expert garanții de mediu în cadrul Unității de Implementare a Proiectului”*

**Loc de muncă:** Inspectoratul General al Poliției Române – București, România

1. **CONTEXTUL PROIECTULUI**

Ministerul Afacerilor Interne, prin Inspectoratul General al Poliției Române, implementează Proiectul “Îmbunătățirea Rezilienței și Răspunsului la Situații de Urgență” („Proiectul”), finanțat de Banca Internațională pentru Reconstrucție și Dezvoltare (BIRD), proiect nr. 8949-RO ratificat prin Legea nr. 89 din 25 iunie 2020 și publicat în Monitorul Oficial nr. 577 din 1 iulie 2020. Obiectivul de dezvoltare al proiectului este de a crește reziliența facilităților critice ale Poliției Române de răspuns la situații de urgență și la dezastre, precum și consolidarea capacităților instituționale pentru pregătirea și răspunsul la situații de urgență.

Descrierea proiectului: În cadrul Inspectoratului General al Poliției Române, Proiectul propus are ca scop sporirea rezilienței facilităților critice ale Poliției Române de răspuns la situații de urgență și consolidarea capacităților instituționale pentru pregătirea și răspunsul la situații de urgență, concentrându-se pe trei domenii / componente principale: (1) Îmbunătățirea rezilienței infrastructurii selectate în cadrul Poliției Române utilizată în răspunsul la dezastre; (2) Pregătirea operațională și conștientizarea publicului; (3) Managementul proiectului.

Activitățile prevăzute în cadrul componentelor proiectului implică achiziționarea de bunuri, servicii de non-consultanță și lucrări, precum și servicii de consultanță și instruire. Data de finalizare a proiectului este 31 decembrie 2025.

Activitățile privind garanțiile de mediu din cadrul Proiectului sunt întreprinse în conformitate cu prevederile Acordului de împrumut și cu următoarele proceduri ale Băncii Mondiale: Regulamentul Băncii Mondiale privind achizițiile în contextul finanțării proiectelor de investiții (*Procurement Regulations for IPF Borrowers, July 2016, revised November 2017, July 2018 and November 2020*)

Datorită volumului mare al viitoarelor activități de garanții de mediu care urmează să fie întreprinse, este necesar să fie contractate serviciile unui expert în garanții de mediu.

1. **DOMENIUL SERVICIILOR**

Expertul în garanțiile de mediu va conduce și coordona planificarea și dezvoltarea politicilor de salvgardare a mediului. El va asigura coordonarea operațională și va avea contribuții specifice în vederea asigurării conformității cu politicile de garanții de mediu în vigoare pe durata implementării proiectului.

1. **PRINCIPALE SARCINI ȘI RESPONSABILITĂȚI**

Pe durata funcției, expertul în garanții de mediu va respecta toate reglementărilor aplicabile în vigoare, în ceea ce privește îndeplinirea următoarelor sarcini:

a) este responsabil de pregătirea și implementarea planurilor de management de mediu în conformitate cu cerințele Băncii Mondiale de publicare și consultări publice incluzive;

b) efectuează și/sau supraveghează calitatea lucrărilor desfășurate de firma responsabilă la amplasament conform planului de management de mediu, ca parte a planului de implementare a proiectului, pentru a asigura armonizarea/respectarea politicilor și legislației în vigoare în România;

c) colaborează la realizarea termenilor de referință/caietului de sarcini și a specificațiilor tehnice pentru documentele de licitație;

d) participă la realizarea planurilor de atenuare a impactului activităților de construcție asupra mediului și realizează programul de monitorizare a măsurilor de protecție a mediului;

e) elaborează un sistem de monitorizare a activităților, desfășoară și actualizează în mod continuu baza de date aferentă activităților desfășurate pentru a dispune în orice moment de informații relevante de monitorizare, comparabile și compatibile cu privire la problemele de protecție a mediului pe șantier;

f) asigură colectarea sistematică a datelor referitoare la nemulțumiri și alte feedback-uri, precum și a indicatorilor calitativi și cantitativi și le analizează pentru a evidenția realizările și evoluția procesului de implementare;

g) implementează și monitorizează planurile de diminuare a riscurilor legate de impactul activităților de construcții asupra mediului și asupra aspectelor sociale și realizează programul de monitorizare a măsurilor de protecție a mediului (sănătate și siguranță);

h) asigură execuția lucrărilor de construcție în conformitate cu PMSM-urile relevante specifice șantierului, monitorizează și raportează aspectele de mediu ale proiectului pe toată perioada de funcționare a acestuia;

i) se asigură că activitățile de informare publică sunt suficient de nuanțate și direcționate efectiv către grupurile interesate, de exemplu: bărbați/femei; tineri/persoane în vârstă; și vorbitori de limba română și alte limbi;

j) explorează oportunitățile de a lua legătura cu beneficiarii proiectului și cu membrii publicului larg;

k) întocmește un raport lunar și colaborează cu expertul în garanții al IGPR ori de câte ori există o abatere de la programul prestabilit, în vederea revizuirii părții legate de Mediu a planurilor de lucru;

l) menține contactul cu specialiștii Băncii Mondiale în garanții de mediu și solicită consiliere, după caz, cu privire la orice probleme sau oportunități de gestionare a riscurilor de mediu și sociale.

m) colaborează (conform specializării) cu specialistul în Monitorizare & Evaluare și îi pune la dispoziție toate datele tehnice și elementele contractuale necesare desfășurării activităților de M&E.

n) îndeplinește alte sarcini prevăzute în Manualul Operațional al Proiectului (POM) și/sau atribuite de Managerul de Proiect.

Asigură, împreună cu specialistul în garanții sociale, respectarea măsurilor de siguranță operațională în cadrul proiectului prin*:*

* Elaborarea și livrarea instrucțiunilor privind măsurile de siguranță pentru personalul UIP care efectuează vizite în teren în cadrul proiectului;
* Supravegherea respectării măsurilor de siguranță atât de către personalul UIP, cât și de către contractanți;
* Supravegherea respectării cerințelor legilor/actelor legislative și regulilor/orientărilor pentru protecția securității, sănătății și securității muncii pe șantier.
1. **CALIFICĂRILE NECESARE ALE EXPERTULUI ÎN GARANȚII DE MEDIU**

Expertul în garanții de mediu va avea următoarele calificări și experiență:

* Diplomă universitară în domenii relevante (management de mediu, inginer construcții civile sau instalații, geologie, mediu etc.);
* Cel puțin 3 ani experiență în domeniul evaluării și managementului impactului asupra mediu;
* Experiență profesională în gestionarea problemelor de mediu, inclusiv consultări publice;
* Excelente abilități de comunicare profesională, bune abilități de management/planificare pentru a sprijini coordonarea eficientă și prioritizarea sarcinilor multiple și pentru a asigura implementarea cu succes a planurilor de atenuare a mediului;
* O bună cunoaștere a limbii engleze - nivel B2 (abilitățile orale și scrise vor fi verificate în timpul selecției angajării);
* Experiența in proiecte finanțate la nivel internațional este obligatorie. Experiența în proiecte finanțate de BIRD reprezintă un avantaj;

Expertul în garanții de mediu selectat va obține cel mai mare punctaj dintre toți candidații care au depus expresii de interes.

Expertul în garanții de mediu își va dovedi interesul, experiența și calificările printr-o expresie de interes, care va cuprinde: i) un CV detaliat; ii) suplimentar, orice alte documente care susțin experiența și calificările solicitate (de exemplu, certificate, recomandări etc.).

Expresia de interes va fi trimisă în limba română.

Expertul în garanții de mediu va fi angajat al Unității de Implementare a Proiectului din cadrul Inspectoratului General al Poliției Române.

1. **LIVRABILE ȘI PROCEDURA DE ACCEPTARE**

Adjunctul Managerului de Proiect va coordona activitatea zilnică a expertului în garanții de mediu.

Pe durata funcției, expertul în garanții de mediu va furniza Unității de Implementare a Proiectului următoarele livrabile:

- Raportare lunară, care va include o scurtă prezentare a activităților sale zilnice;

- Documentele de salvgardare, asa cum rezulta din toate activitatile privind garanțiile de mediu;

- Rapoartele aferente garanțiilor de mediu, așa cum sunt solicitate de către Adjunctul Managerului de Proiect.

Toate livrabilele expertului în garanții de mediu trebuie să fie acceptate de Managerul de Proiect.

1. **LOCUL DE MUNCĂ ȘI TIMPUL ESTIMAT DE LUCRU**

Expertul în garanții de mediu care va fi selectat în cadrul acestei proceduri va face parte din echipa de garanții de mediu și sociale a Unității de Implementare a Proiectului.

Expertul în garanții de mediu va lucra la sediul central al Unității de Implementare a Proiectului din București, conform programului de lucru al unității pe durata proiectului și cu o perioadă de probă de 3 luni. Contractul va putea fi prelungit dincolo de termenul inițial, sub rezerva performanței satisfăcătoare a consultantului și la cerere. Unitatea de Implementare a Proiectului va pune la dispoziția expertului spațiu de birou adecvat, mobilier, echipamente și produse de birotică necesare pentru a-și îndeplini activitatea.

Se așteaptă ca expertul în garanții de mediu să călătorească ocazional în conformitate cu cerințele specifice de implementare ale proiectului.

\*\*\*\*\*\*\*\*\*\*\*\*